শেরপুরের ছানার পায়েস

শেরপুরের ছানার পায়েস এক প্রকার গুটিগুটি রসালো মিষ্টান্নের নাম। এটি দুধ, ময়দা ও চিনি দিয়ে তৈরি করা হয়।  ছানার পায়েস শেরপুরের একটি প্রাচীন ঐতিহ্যবাহী খাবার। জেলা প্রশাসকের কার্যালয়, শেরপুর এর আবেদনের প্রেক্ষিতে ২০২৪ সালের ২ ডিসেম্বর জিআই পণ্যের মর্যাদা অর্জন করেছে শেরপুরের ছানার পায়েস।

 ইতিহাস 
ছানার পায়েসের ইতিহাস শত বছরের পুরানো। ব্রিটিশ আমলে শেরপুরে প্রথম উৎপাদন হয় ছানার পায়েস। তখন ঘোষপট্টিতে ১-২ টা দোকানে উৎপাদন হলেও বর্তমানের শহরের ২০টির মতো দোকানে নিয়মিত উৎপাদন হয় শেরপুরের ছানার পায়েস। 

শেখ মুজিবুর রহমান ও তৎকালীন পাকিস্তানের গভর্নর মোনায়েম খাঁন শেরপুর ভ্রমণকালে তাদেরকে আপ্যায়ন করা হয়েছিল ঐতিহ্যবাহী ছানার পায়েস দিয়ে।

 তথ্যসূত্র 

বিষয়শ্রেণী:শেরপুর জেলা